# **DECIZIA ETAPEI DE ÎNCADRARE**

## NR. PROIECT din 06.05.2019.

Ca urmare a solicitării de emitere a acordului de mediu adresate de **PLAZMONTECH KFT-SÓSKÚT-SUCURSALA GHEORGHENI**, cu sediul în mun. Gheorgheni, str. Stadionului, nr. 7, jud. Harghita, înregistrată la APM Harghita cu nr. 2837/20.03.2019, completată sub nr. 3713/08.04.2019, nr. 4029/16.04.2019, nr. 3867/12.04.2019, nr. 4218/25.04.2019, nr. 4192/24.04.2019, nr. 4371/03.05.2019, în baza:

**- Legii nr. 292/2018** privind evaluarea impactului anumitor proiecte publice şi private asupra mediului,

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 02.05.2019, că proiectul **, “ Construire depozit frigorific”** propus a fi amplasat în intravilanul com. Remetea, str. Alszegi, nr. 157, jud Harghita,

- **nu se supune evaluării impactului asupra mediului**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Legi 292/2018, anexa nr. 2 pct. 7. lit.b, coroborat cu pct. 13, lit. a;**

**Descrierea proiectului:**

Pe terenul fabricii de lapte praf din Remetea va fi construit ansamblul de clădiri alcătuit din depozit frigorific (P) și clădire birouri (P+2E). Acest proiect va fi independent de vechea clădire a fabricii de lapte praf cât privește căile de acces și racordurile la utilități. Hala cu funcțiunile de procesare, congelare și depozitare va servi 3 categorii de produse locale: fructe de pădure, ciuperci de pădure și cartofi.

**Caracteristicile proiectului:**

Obiectivul este alcătuit din 3 unități principale: clădirea de birouri (birouri, vestiare, grupuri sanitare, oficiu), spațiul tehnic pentru instalații (de refrigerare, electrice, termice și sanitare), hală (cu unități de procesare, depozitare în camere frigorifice).

Structura de rezistență a clădirii de birouri va fi din cadre din beton armat, cu pereți de compartimentare din cărămidă termoizolantă și cu termoizolație suplimentară la partea exterioară, planșeele vor fi din beton armat, cu membrane sintetice din PVC pentru acoperiș, și din cărămidă pentru execuția pereților despărțitori.

Funcțiunile de procesare, respectiv depozitare vor fi poziționate în hala cu structură metalică, anvelopa clădirii fiind alcătuită din sisteme constructive din panouri termoizolante tip sandwich.

Suprafața totală desfășurată este de 12.410 mp alcătuită din: 1.144 mp – clădirea de birouri, 800 mp – clădirea pentru instalații, 10.466 mp – hală.

Instalația pentru congelare se regăsește în spatele clădirii de birouri, iar rezervoarele de gaze utilizate la congelare sunt amplasate în podul acestei construcții.

Capacitățile de producție vor fi: - cartofi 40.000 t/an, - ciuperci de pădure 100 t/an, - fructe de pădure (afine, mure și zmeură) 100 t/an. Principalele faze tehnologice vor fi: spălare, uscare, sortare, congelare rapidă, liofilizare, deshidratare, tratarea termică, ambalare, etichetare, depozitare.

Încălzirea va fi asigurată prin pompe de căldură aer-aer și sistem de încălzire cu energie electrică.

Răcirea și congelarea produselor alimentare va fi realizată cu ajutorul agenţilor frigorifici în sistem închis, a gazelor alimentare ( nitrogen), și a energiei electrice.

Alimentarea cu apă potabilă se va face din rețeaua comunei Remetea, evacuarea apelor uzate se va realiza în rețeaua de canalizare a com. Remetea.

***b) cumularea cu alte proiecte existente și/sau aprobate:*** - Nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

*Deşeuri de hârtie şi carton de la ambalaje-cod 20.01.01/15.01.01 rezultate din activităţile de birou în cadrul organizării de şantier şi în timpul exploatării-cc.5 t/an*

*Deşeuri de lemn de la ambalaje-cod 20.01.38/15.01.01 rezultate din activitatea curentă de pe şantier-cc.1 t/an*

*Deşeuri de mase plastice de la ambalaje-cod 20.01.39/15.01.02 rezultate în timpul construirii şi în timpul exploatării-cc.5 t/an*

***e) poluarea și alte efecte nocive***:

**În perioada de realizare a investiției-**,sursele de poluanţi atmosferici vor consta din emisii de gaze de eșapament de la utilaje/autovehicule folosite pentru transportul diverselor materiale. Aceste surse sunt emisii temporare

-sursele de poluanţi pentru sol, subsol şi apele freatice pot fi reprezentate de eventuale scurgeri accidentale de combustibil de la utilaje şi vehicule prezente pe şantier. Se vor utiliza doar vehicule şi utilaje în stare bună de funcţionare

**În timpul funcționării:** se consideră că nu se vor produce surse de poluare a aerului, apei şi zgomot care să creeze disconfort populației din zonă

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice): - nu este cazul.*

1. **Amplasarea proiectului**

**a) utilizarea actuală și aprobată a terenului:** : teren în com. Remetea, str. Alszegi, nr. 157 *conform Certificatului de urbanism nr. 9/07.03.2019 emis de Primăria Remetea.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul se află la o distanță de 2,9 km față de situl Natura 2000: -* ***ROSPA0033 – Depresiunea și Munții Giurgeului*** *sit de importanță comunitară, declarate prin Ordinul MMDD nr. 1964/2007, modificată prin Ordinul MMP nr. 2387/2011.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului com. Remetea, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: - Nu este cazul.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

Înaintea demarării investiției aveți obligația de a vă conforma condițiilor impuse în Clasarea notificării Nr. 4005/16.04.2019 privind ***Desființare clădiri***, de pe amplasamentul din com. Remetea, str. Alszegi, nr. 157, jud. Harghita, adică:

* **La finalizarea lucrărilor de demolare veţi depune la APM Harghita evidenţa deşeurilor rezultate în conformitate cu modelul prevazut în anexa nr. 1 din HG 856/2002 pentru fiecare tip de deseu şi se va completarea formularele prevăzute în HG 1061/2008 privind transportul deseurilor periculoase si nepericuloase pe teritoriul Romaniei.**
* **După scoaterea rezervoarelor, se vor preleva de sub rezervoare probe de sol şi se vor analiza, în vederea evaluării gradului de poluare a amplasamentelor. Indicatorul măsurat va fi THP ( total hidrocarburi din petrol).În cazul constatării unei poluări, solul poluat va fi îndepărtat şi transportat la valorificare/eliminare.**

**Rezultatele monitorizării calităţii solului vor fi înaintate la APM Harghita.**

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

g. Materia primă pentru prelucrare şi depozitare se va achiziţiona doar din surse autorizate, cu respectarea prevederilor Ordinului MMDD nr.410/2010 pentru aprobarea Procedurii de autorizare a activităţilor de recoltare, capturare şi/sau achiziţie şi/sau comercializare ‚pe teritoriul naţional sau la export a florilor de mină , a fosilelor de plante.

h. La finalizarea investiţiei și înaintea punerii în funcțiune conform Ordinului M.M.D.D. nr.1798 din 2007 cu modificările şi completările ulterioare, aveţi obligaţia de a solicita şi de a obţine autorizaţie de mediu, în cazul în care capacitatea de prelucrare şi conservare depăşeşte 500 kg/zi materie primă.

La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV,**

Ing.DOMOKOS László József

**ŞEF SERVICIU AAA, ȘEF SERV CFM,**

ing. BOTH Enikőing. SZABÓ Szilárd

**ÎNTOCMIT, ÎNTOCMIT,**

ing. Barabás Zoltán geogr. Mihály István